Вось і ўсё. Два гады цікавай, але часам нялёгкай працы, прынеслі плён. Абрад “Насіць намётку” уключаны ў Дзяржаўны спіс гісторыка-культурных каштоўнасцей Рэспублікі Беларусь. Што гэта дасць для захавання абрада? Ці будзе людзям ад гэтага карысць? Пакажа час. Ужо распрацаваны комплекс мер па падтрымцы элемента, пра яго пішуць навукоўцы і журналісты. Самі носьбіты – нашы мілыя бабулькі і іх унукі – пачалі цікавіцца сваімі ж традыцыямі. І гэта галоўнае! Як толькі мы ўсвядомім, што ў нашых руках не проста абрад, а жывы скарб, то адразу знойдзем шляхі яго захавання.